google/wiki40b huggingface dataset:
Robert Blake (skuespiller)

Bakgrunn

Robert Blakes egentlige navn er Michael James Vincenzo Gubitosi, og var født i en amerikansk-italiensk familie. Sammen med sin bror og søster reiste han i 1936 rundt som underholdningstroppen «The Three Little Hillbillies». I 1939 gjorde Blake sin debut (under navnet Bobby Blake) i spillefilmen Bridal Suite.

Skuespiller

Blakes store gjennombrudd kom da han begynte i Rakkerungene samme år. Han medvirket i en hele 40 kortfilmer i perioden 1939-1945 i rollen som Mickey. Senere var han med i hele 23 filmer om westernhelten Red Ryder, der han spilte Ryders hjelpende hånd og kamerat Little Beaver.
Utover 1950-tallet spilte Blake i en rekke storfilmer, mens som oftest kun i biroller. Etter å ha spilt Simon i Jesus-eposet The Greatest Story Ever Told (1965) fikk han sitt livs rolle i filmen I Kaldt Blod (1967), basert på Truman Capotes bok.
I 1975 fikk Blake rollen som Tony Baretta i TV-serien Baretta, en rolle han ble superkjendis av. Serien gikk i tre år.
Blake fortsatte sin karriere i både fjernsyn og film gjennom 1980-tallet, og spilte blant annet Jimmy Hoffa i miniserien Blood Feud (1983). På 1990-tallet spilte han to minneverdige skurkeroller: først i actionfilmen Money Train (1995), deretter i kultregissør David Lynchs Lost Highway (1997).
Blake var fra 1961 til 1983 gift med skuespillerinnen Sondra Kerr Blake. Sammen fikk de to barn. Hun deltok i to episoder av Baretta. 
I 2000 giftet Blake seg med Bonnie Lee Bakley (dette var hennes 10. ekteskap). Knapt et halvt år etter bryllupet ble Bakley funnet drept i bilen sin. Blake ble arrestert, mistenkt for mordet, men i 2005 funnet uskyldig i retten. Til tross for dette ble han og Bakleys eneste barn sammen adoptert av Blakes eldste datter, fordi hun ikke lenger følte hun kunne stole på sin far.
Strobiderus

Utseende

Ganske små, spinkle, lysbrune bladbiller. Oversiden er fint hårete. Antennene er lange og trådformede, fasettøynene litt utstående.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. I alle fall én av artene kan gjøre litt skade på søtpotet, der den ganger på bladene.

Utbredelse

Slekten er utbredt i Afrika, Asia og Australia.
OSI Dans

OSI Dans er dansegruppen til Oslostudentenes Idrettsklubb. Gruppen ble stiftet i mai 1995, og har vokst til å bli en av de største gruppene i OSI. De tilbyr en rekke kurs og treninger innenfor pardans og gruppedans. I dag har OSI Dans rundt 250 medlemmer per semester. Klubben drives av og for studenter, og instruktører med mye erfaring leies inn for å kunne holde et høyt nivå på undervisningen. Pardans sender noen få deltagere til nasjonale konkurranser hvert år, men er ingen utpreget konkurranseklubb – snarere har klubben et sterkt fokus på sosialdans.

1995-1999: Oppstart og vekst

Klubben ble stiftet i mai 1995, under navnet OSI Swing og Sportsdans (OSISS). Initiativet kom fra Rolf Kaarbø og en gjeng ivrige studenter, inspirert av danseundervisningen som Trond Harr holdt i kantina på Kjemisk Institutt ved Universitetet i Oslo. Det første året ble det holdt kurs i Rock Step Swing og Selskapsdans. Swingtilbudet ble utvidet med Charleston, Lindy Hop i 1996, og Boogie Woogie ble introdusert som fast kurs dette året. I 1997 ble LA-stil salsa satt på programmet.
Flamenco ble introdusert som et fast kurs i 1998, og senere avvilket. Samtidig opplevde klubben en kraftig vekst fra dette året og fram til årtusenskiftet, medlemstallene ble firedoblet!

2000-2015: Navnebytte og utvidelser

I år 2000 byttet OSI Swing og Sportsdans (OSISS) navn til OSI Dans. Klubben etablerte en praksis med dansefester i studentpubene på Blindern, på denne tiden hovedsakelig holdt i RF-kjelleren. Den første hytteturen i klubbens regi gikk av stabelen i 2001, og har siden den gang blitt et fast arrangement hvert semester. Argentinsk Tango inntok banen som fast kurs i 2003, noe som var meget populært blandt klubbens medlemmer. Kurset var stappfullt fra dag en!
Klubben feiret sitt 10-årsjubileum på Soria Moria i 2005. Samme året utvidet klubben sine aktiviteter og begynte å holde dansekurs i Nydalen. Faste kurs i Cubansk Salsa ble innført fra 2006. Etter noen svært populære workshops med Arild Lekanger ble West Coast Swing innført som fast kurs i 2009, og i 2010 ble det opprettet faste dansekurs i Bachata. Brasiliansk Zouk ble introdusert i 2013, og kurs Argentinsk Tango og LA Salsa ble avviklet grunnet lav oppslutning.
Idrettslaget Snøhetta

Idrettslaget Snøhetta er et idrettslag i Oppdal i Trøndelag. Klubben har grupper for langrenn og fotball.
Klubben er aktiv i oppkjøring og preparering av skiløpenettet i Oppdal.
Den eneste løper etter 2. verdenskrig som har vunnet femmila i Holmenkollen tre år på rad (1959–1961), Sverre Stensheim, representerte IL Snøhetta.
Bransjestandard

En bransjestandard – i noen sammenhenger kalt industristandard – er en standard som vanligvis er utviklet innen en industrigren, men som også kan stamme fra før masseproduksjonens tid. F.eks. fikk de første lokomotivdrevne jernbaner i England tidlig på 1800-tallet en sporvidde på 1435 mm. Dette tilsvarte omtrent hjulavstanden på datidens hestevogner, som i sin tur var tilpasset bredden på veiene sammen med et ønske om at to voksne skulle kunne sitte ved siden av hverandre. Da denne sporvidden først var valgt, ble den funnet hensiktsmessig blant andre produsenter av rullende materiell, og andre som bygget jernbaner. På den måten ble de første jernbanene utviklet til et landsomfattende og senere verdensomspennende nett, hvor materiell fra forskjellige leverandører – iallfall i prinsippet – kunne brukes overalt. Noe lignende gjelder for stikkontakter, strømnettet, sokler for lyspærer, paller, avstanden mellom bjelkene i et hus – og en rekke bransjestandarder innen IKT som IBM-kompatible datamaskiner og USB.
Mimoglenea

Levevis

Larvene lever i død ved.

Utbredelse

Arten er bare kjent fra Den demokratiske republikken Kongo.
Two Blue

Two Blue er et musikkalbum med Eriksen, utgitt i 1992. Dette er duoens debutalbum. Albumet lå fem uker på VG-lista og endte med åttendeplass som beste plassering.
Dipteromimidae

Utseende

De voksne insektene er slanke, langbeinte døgnfluer med bittesmå bakvinger og tre haletråder som er nær dobbelt så lange som kroppen, gjerne gulbrune på farge. Hannens fasettøyne er moderat store og oppsvulmede. Forvingen er avlang med fint årenett, bakvingen er redusert til et lite skjell. Nymfen er avlang, parallellsidig, med forholdsvis lite hode, korte bein, smalt bladformede trakégjeller og tre nokså korte haletråder.

Levevis

Nymfene til denne familien lever i små fjellbekker. De har en ettårig livssyklus.

Store genetiske forskjeller

Man antar at disse døgnfluene har dårlig spredningsevne, og siden de bare lever i små fjellbekker, er de ulike bestandene trolig sterkt isolerte fra hverandre. Tojo (2008) viste at de ulike bestandene av disse artene er uvanlig ulike genetisk, noe som tyder på at de har vært isolert fra hverandre lenge.
Valgkampanje

En valgkampanje er en organisert innsats i en valgkamp for å fremme en bestemt kandidat eller politisk parti.
Hovedmålet med en valgkampanje er å påvirke resultatet i et valg mellom konkurrerende kandidater og/eller partier.
Andre mål med valgkampanjen kan være rent interne partiformål som for eksempel å holde partiet samlet, øke medlemsmassen, samle inn pengegaver eller pleie forbindelser med andre partier og organisasjoner.
En valgkampanje organiseres gjerne som en ideell organisasjon og kan ha et stort antall ansatte, uavhengig av den kandidat eller parti kampanjen er opprettet for å fremme. I tillegg har valgkampanjer gjerne knyttet til seg en rekke frivillige, som ikke er ansatt i kampanjen. En valgkampanje oppløses gjerne etter at valgkampen er over, men kampanjen kan ha pådratt seg gjeld som må etterbetales.
Archeogyaritus

Utseende

Nokså små (sjelden over 10 millimeter), litt maur- eller edderkopplignende trebukker. Oversiden er kledt med lange, oppstående hår. På farge er de svarte med tegninger av lyse, nedliggende hår. Hodet er rundet, forholdsvis stort. Antennene er noe lengre enn kroppen, kraftige, med lange hår. Pronotum er tønneformet, lengre enn bredt. Dekkvingene er forholdsvis korte og litt pæreformede. Beina er kraftige og nokså lange.

Utbredelse

Slekten er kjent fra Laos.
Stormaskin

Stormaskin er en kategori av datamaskin som beskriver datamaskiner konstruert med visse kjennetegn.
Det viktigste kjennetegnet på en stormaskin som skiller det fra andre maskiner blir ofte regnet for å være graden av prosessor-avlastning av I/O-operasjoner; stormaskiner er optimalisert for transaksjonsbehandling, med kraftige, selvstendige kontrollere (ofte kalt "kanaler") for disker ol.
Stormaskin som begrep stammer fra 1960-tallet, da to forskjellige designfilosofier var i tydelig utvikling - mellom mer transaksjonsorienterte systemer og mindre, mer interaktive systemer som etterhvert fikk navnet minimaskiner.
En bruker eller programmerer var nesten aldri i direkte kontakt med en stormaskin. Vanligvis var det en luke ved maskinrommet der operatører tok imot data og programmer på hullkort eller magnetbånd, og gav tilbake resultatene, printet ut på listepapir.
Etterhvert som interaktiv databruk ble vanlig, ble det også laget transaksjonsorienterte terminaler. Den svært vanlige IBM 3270-terminalen fungerte i praksis ved å motta skjemaer fra den sentrale datamaskinen, og returnere det brukeren fylte inn - en mekanisme svært lik HTML-skjemaer.
Det er fordeler og ulemper ved å dele en sentral maskin. Fordelene er blant andre administrative og driftsmessige. Det er også enklere å sikre maskinen og lageret fysisk enn hvis data og maskiner er spredt, for eksempel i et kontorlandskap.
Svartediket

Giardiautbruddet i 2004

Høsten 2004 var det et utbrudd av Giardia lamblia i Bergen. Utbruddet skyldtes muligens utette kloakkanlegg rundt drikkevannskilden Svartediket ved Bergen sentrum. Epidemien kan ha rammet mellom 4 000 og 6 000 personer. 
Utdypende artikkel: Giardiautbruddet i Bergen i 2004

Svartediket vannbehandlingsanlegg

21. august 2007 ble Nye Svartediket vannbehandlingsanlegg åpnet, for å bedre drikkevannskvaliteten. Med unntak av administrasjonsbygget, ligger hele anlegget inne i Ulriken. Totalt ble det tatt ut 120 000 kubikkmeter masse fra Ulriken for å gjøre plass til anlegget, noe som tilsvarer omtrent 20 000 lastebillass. Planleggingen av anlegget startet i 1999, mens selve byggingen startet i april 2004.
Drikkevannet hentes inn på 28 meters dyp i Svartediket. Inne i vannbehandlingsanlegget blir vannet filtrert, og bestrålt med UV-lys for å drepe helseskadelige mikroorganismer. Etter behandling lagres det drikkeklare vannet i et 15 000 m³ stort rentvannsbasseng, som forsyner Bergen sentrum med drikkevann. Rentvannsbassenget er dessuten koblet sammen med Haukelandsbassenget og Lægdene vannbasseng. Haukelandsbassenget, som har en kapasitet på 30 000 m³, er videre knyttet sammen med Fløyfjellsbassenget. Dermed kan drikkevann pumpes frem og tilbake mellom Jordalsvatnet vannbehandlingsanlegg, Svartediket og Espeland vannbehandlingsanlegg ved Gullfjellet etter behov.
Marine- og postdepartementet

Marine- og postdepartementet (etablert 2. oktober 1861, nedlagt 31. august 1885) var en sammenslåing av Postdepartementet og Marinedepartementet ved kongelig resolusjon.
Dhaka internasjonale lufthavn

Dhaka internasjonale lufthavn (Hazrat Shahjalal International Airport) på (bengali:হযরত শাহ্‌জালাল আন্তর্জাতিক বিমানবন্দর) (Hôzrôt Shahjalal Antôrjatik Bimanbôndôr) (IATA: DAC, ICAO: VGHS) er den største flyplass i Bangladesh. Den drives av luftfartsmyndighetene i landet, "Civil Aviation Authority Bangladesh (CAAB)". Den brukes også av landets luftforsvar, "Bangladesh Air Force". Den ligger nord for Dhaka, og ble tatt i bruk i 1980, da den avløste landets eneste internasjonale flyplass, Tejgaon Airport. Den er base for samtlige flyselskaper i  Bangladesh: Biman Bangladesh Airlines, United Airways, Regent Airways, Novoair og US-Bangla Airlines. Flyplassens IATA-code, "DAC" kommer fra  "Dacca", tidligere skrivemåte for "Dhaka".
Flyplassen dekker et område på 1 981 acre (802 ha). Flyplassen kan betjene 8 million passasjerer i året, og anslått av CAAB å være tilfredsstillende frem til  2026.
I 2014 ble det ekspedert 6,1 million passasjer og 248 000 tonn frakt. I gjennomsnitt er det 190 start og landinger (movements) daglig .
Landets nasjonale selskap (flag carrier), Biman Bangladesh Airlines står for all bakketjeneste. Biman flyr internasjonalt til 17 byer i Europa og Asia.
Jarl Flaaten Bjørk

Kunstnerisk virke

Flaaten Bjørk er utdannet ved Akademi for Scenekunst i Fredrikstad  i 2003 og jobber som fysisk skuespiller og scenekunstner. I 2004 arbeidet  Flaaten Bjørk som skuespiller i Teater Joker i blant annet bandmimé-forestillingen Brødre. Gjøgleri møter alvor. Angst møter lykke. Eventyr møter krim. Brødre var støttet av Det Åpne Teater, Høgskolen i Oslo, Norsk Kulturråd, Fond for lyd og bilde og Norsk Skuespillerforbunds Fond for Frilansere. 
I 2006 laget han soloforestillingen «Seksuell Empati». Forestillingen sto på Norsk scenekunstbruk sitt repertoar og ble produsert med midler fra Utvalg for Den kulturelle skolesekken (ABM Utvikling). I 2007 medvirket Flaaten Bjørk som danser i forestillingen Juvikfolke på Det Norske Teatret.
Flaatenbjørk kompani er etter hvert et erfarent kompani, som har produsert forestillinger for Den kulturelle skolesekken i 10 år. Kompaniet har til nå laget 5 forestillinger for ungdom, og én forestilling for barn fra 6 til 10 år. Kompaniet har vært på turne i 12 av landets 18 fylker. Forestillingen Kandisia var en samproduksjon med Teater Innlandet.
I sine forestillinger ønsker kompaniet en åpen kommunikasjon mellom senekunstnerne og sitt publikum :
Spiller man for barn og unge kan man ikke uten videre lene seg på de norske tradisjonelle teaterkonvensjonene. Man kan ikke, som utøver, regne med at publikum uten videre respekterer spilleregler og konvensjoner, og en må derfor gjennom forestillingen fortløpende ha forhandling med publikum om forestillingens spilleregler.
29. juli

Navnedag

Olav, Ola, Ole.
Singori kjernekraftverk

Singori kjernekraftverk er et kjernekraftverk som produserer elektrisk kraft i Sør-Korea. Det ligger på sørøstkysten av landet ved millionbyen Busan, ikke langt vekk fra Gori kjernekraftverk.
Byggingen av kraftverket ble startet 2006, strømproduksjon ble satt i gang 28. februar 2011. Installert maksimal effekt er 1 048 MW. Ytterligere tre reaktorer med tilsammen 3800 MW er under anlegg.
Reed Nunataks

Reed Nunataks er en gruppe nunataker som danner et skille mellom den øvre delen av Reeves- og Larsenbreen, 11 km vest for Hansen Nunatak i Victoria Land. Den ble kartlagt av U.S. Geological Survey (USGS) fra landmålinger og flyfotografi tatt av U.S. Navy i 1956-62 og navnsatt av Advisory Committee on Antarctic Names (US-ACAN) etter David E. Reed, en topografisk ingeniør i USGS ved McMurdo-basen i 1964-65.
Valledupar

Valledupar er hovedstad i provinsen Cesar i Colombia. Byen ble grunnlagt 6. januar 1550 av Hernando de Santana og Juan de Castellanos ved elva Río Guatapurí. Valledupar er et viktig jordbrukssenter. Byen er imidlertid mer kjent for å være fødested for musikkformen vallenato, som spilles med trekkspill, en liten tromme (caja) og et rytmeinstrument (guacharaca).
Adam Sedgwick

Bakgrunn

Sedgwick var tredje barn av en anglikansk prest. Han ble utdannet ved Sedbergh School og ved Trinity College ved University of Cambridge.
Walter Frank

Liv og virke

Walter Franks familie - faren var militær embedsmann - flyttet i 1910 i München. Franks politiske formasjon ble preget av Münchner Räterepublik tidlig i 1919 men fremfor alt av ølkjellerkuppet i november 1923. Han ble således en tidslih tilhenger av nasjonalsosialismen og ble utpreget antisemitt. Mens familien i 1921/22 bodde i Nürnberg, besøke han regelmessig foranstaltninger arrangert ab utgiveren av Der Stürmer, Julius Streicher. Frank ble sent i ungdommen medlem av Deutschnationaler Jugendbund.
På 1920-tallet studerte Frank historie under Hermann Oncken, Karl Haushofer og Alexander von Müller ved universitetet i München. Han disputerte i 1927 på en avhandling om Adolf Stoecker.
Frank begikk selvmord kort etter Tysklands betingelsesløsde kapitulasjon. Han anså at en verden uten Adolf Hitler var meningsløs.
Tvebaksbudding

Tvebaksbudding er en dansk puddingrett som består av mel eller halvgammelt brød overhelt med melk. 
Det tilsettes egg, melis, rismel, natron og litt rosiner, kardemomme og smeltet, avkjølt smør. Puddingen serveres varm, og ble tidligere spist med en blanding av røkte fleskterninger, fett og sirup. I dag spises den gjerne med bær.
Tidligere ble retten også kalt melbyttel og melbudding.
Maria Aleksandrovna

Bakgrunn

Maximiliana Vilhelmina Augusta Sofia Maria von Hessen- Darmstadt ble født i Darmstadt i Tyskland som datter av storhertug Ludvig II av Hessen og Wilhelmine av Baden. I realiteten var hennes biologiske far trolig August von Senarclens de Grancy, men hun ble anerkjent av morens ektemann for å unngå en skandale.

Ekteskap

Da storfyrst Aleksander besøkte hoffet i Hessen i 1838 ble han forelsket i Maria. Hans foreldre var først imot giftemålet på grunn av snakket om at hun var utenomekteskapelig, men i 1841 kom hun til slutt til Russland, hvor hun konverterte til den ortodokse troen, ble døpt til Maria Aleksejevna, og giftet seg med Aleksander. Hun var blyg og tilbakeholden og ble derfor oppfattet som formell og utilgjengelig.

Keiserinne

I 1855 ble hun Russlands keiserinne. Maria hadde meget dårlig helse, og den ble forverret med årene og tvang henne til å tilbringe mer tid på kursteder utenlands, og hofflivet og representasjonspliktene som keiserinne utmattet henne. Ved tidspunktet for overtakelsen av tronen i 1855 ble ekteskapet stadig mer ulykkelig, og hennes ektefelle hadde flere elskerinner.
Fra 1866 hadde han et fast forhold med Jekaterina Mikhailovna Dolgorukov, som i 1875 fikk et bosted i vinterpalasset og som han giftet seg med like etter Marias død i 1880.          
Etter lang tids sykdom døde hun av lungetuberkulose i Vinterpalasset i St. Petersburg i 1880.
Mariehamn på Åland og Mariinskijteateret i St. Petersburg er oppkalt etter henne.
Statens skogskole

Statens skogskole var et skoleslag som tok sikte på å utdanne skogteknikere for å rekruttere funksjonærer til det offentlege og det private skogbruket. Staten hadde skogskoler i Kongsberg, Bygland, Evenstad, Steinkjer og Osen. Oppland fylke hadde skogskole i Brandbu.
Skolene kombinerte praktisk og teoretisk undervisning. Da Norges landbrukshøgskole ble etablert på Ås, ble det bestemt at skogskolene dessutan skulle være forskoler for skogutdanninga ved landbrukshøgskolen. Siden ble skogskolen på Kongsberg spesialisert som forkurs til landbrukshøgskolen. Dette forkurset ble nedlagt i 2000. På slutten av 1980-tallet ble de andre skogskolene integrerte i distriktshøgskolene. Skolene ble likevel opprettholdt som egne undervisningssteder, men rundt år 2000 ble skogutdanninga nedlagt på de fleste av de gamle skogskolene.
I dag gir Høgskolen i Hedmark høyskoleutdanning i skog- og utmarksfag på Evenstad.
Staten hadde også praktiske skogskoler, statens yrkesskole for skogbruk, på Sønsterud og Saggrenda ved Kongsberg. Disse skolene er overtatt av fylkeskommunene.
Yoshima-broen

Yoshima-broen er en fagverksbro i Japan. Det lengste spennet er 246 meter og totallengden er 847 meter. Broen er en del av Seto-Chuo-motorveien og ble åpnet i 1988.
Amucallia hovorei

Utseende

Middelsstore og brungule trebukker. Antennene er tynne og vanligvis lengre enn kroppen. Pronotum er tønneformet uten tenner på sidene, betydelig smalere enn de parallellsidige dekkvingene. Beina er slanke.

Utbredelse

Arten er utbredt i Panama.
Paramacera

Utseende

Middelsstore (vingespenn 35-50 millimeter) sommerfugler med avrundede vinger.
Oversiden er brun med et lysere tverrbånd som har noen runde, svarte flekker ("blinde" øyeflekker). Sett ovenfra kan slekten minne om den europeiske slekten Hipparchia, mens undersiden ligner mer på Lasiommata. Forvingens underside er brungul med en stor øyeflekk i spissen og noen korte, brune tverrstreker langs forkanten. Bakvingen er gråaktig, delt opp i tre felter ved uregelmessige, mørke tverrstriper, det innerste er mørkest, det midterste lysest. Langs ytterkanten er det 5-6 små øyeflekker.

Levevis

I motsetning til de aller fleste andre Euptychiina, som er skogsinsekter, lever disse artene i ørkenområder. Larvene lever på planter i gressfamilien (Poaceae).

Utbredelse

Slekten er nesten utelukkende utbredt i de tørre områdene i det nordlige Mexico, men Paramacera allyni lever i det sørlige Arizona også.
Nuuk kommune

Kommunesammenslåing

To tilgrensende kommuner i Østgrønland, Ammassallip og Ittoqqortoormiit har bedt om å slå seg sammen med Nuuk kommune. 7. desember 2006 besluttet kommunestyret å si ja til dette. Kommunen har tidligere takket ja til å drøfte sammenslåing også med Paamiut og Ivittuut, som ligger syd for Nuuk kommune. 
Den nye storkommunen var et faktum fra 1. mai 2009. Den er dermed verdens største kommune med 635 600 km². Dette tilsvarer nesten fem ganger Danmarks størrelse. Storkommunen har et innbyggertall på ca. 21 000.

Politikk

Kommunens høyeste politiske organ er kommunalbestyrelsen. Denne har 17 medlemmer, fordelt på partiene Siumut, Inuit Ataqatigiit og Demokraterne. Borgermester var fram til 2007 Agnethe Davidsen. Nikolaj Heinrich har overtatt som midlertidig borgermester, og skal fungere fram til kommunevalget i april 2008.
Atassut hadde også et medlem i kommunestyret, Hans Pavia Egede, men han meldte seg i januar ut av partiet og søkte medlemskap i Inuit Ataqatigiit. Dermed mistet Atassut sin plass i kommunestyret for denne perioden.
Cenocoeliinae

Utseende

Små til middelsstore (forvingens lengde 3-11 millimeter) snyltevepser med lange antenner som består av mange ledd (minst 23). Bakkroppen (gaster) er festet nær overkanten av propodeum og de ligner dermed overflatisk på gruppen Evanioidea. Kroppsformen er slank, kroppen blank og fint og spredt hårete, hodet avrundet, og hunnen har et langt eggleggingsrør.

Levevis

De er parasitoider. De artene der biologien er kjent snylter på treborende billelarver (mest familiene trebukker og snutebiller, men også noen på praktbiller).

Utbredelse

Gruppen er kjent fra alle verdensdeler.
Notasjonsprogram

Notasjonsprogram er dataprogram for musikknotasjon, det å skrive inn noter for å lage partiturer i forbindelse med komposisjon (musikk).
De er for komponisten det samme som en tekstbehandlingsprogram er for en forfatter.
Notene som skal inn må føres inn for hånd som tekst eller symboler.  Notasjonsprogrammet kan så lage fine noteark for utskrift.  Innskrevne noter  lagres på egnet filformat, som brukes for utveksling av noter.
Et eksempel på et tekstlig kodespråk er Lilypond. Et utdrag av Solfeggio i C moll av en som kaller seg C.P.E. Bach skrives:
\relative c' { f d f a d f e d cis a cis e a g f e }
og resultatet er da utskrevne noter:
Det tyske Cubase er eksempel på et grafisk program der man ikke skriver inn, men velger fra ei verktøykasse.  Dette er gjerne enklere å lære enn et tekstlig kodespråk.
Et notasjonsprogram kobles gjerne med andre dataprogrammer som en komponist bruker, for eksempel for å "forhåndsvise" notene som digital lyd.
Bruk av notasjonsprogram kan inngå i kurs i satslære, arrangering og komposisjon.
Jean Harlow – den platinablonde

Handling

Filmen følger Harlow fra hun spilte statistroller til hun ble en filmstjerne ved hjelp av agenten Arthur Landau. Etter ektemannen Paul Berns selvmord ender Harlow opp som alkoholiker og dør til slutt av nyresvikt.

Mottakelse

Filmen ble dårlig mottatt. Variety syntes den var bra, men bemerket at mange anså Shulmans bok for å være en tvilsom kilde. Anmelderen mente også at hovedrolleinnehaver Baker manglet noe av utstrålingen og kraften som Harlow selv hadde.